CELEX: 32019D1202
Language: sl
Date: 2019-07-12 00:00:00
Title: Izvedbeni sklep Komisije (EU) 2019/1202 z dne 12. julija 2019 o harmoniziranih standardih za opremo in zaščitne sisteme, namenjene za uporabo v potencialno eksplozivnih atmosferah, pripravljenih v podporo Direktive 2014/34/EU Evropskega parlamenta in Sveta

15.7.2019   
               
               
                  SL
               
               
                  Uradni list Evropske unije
               
               
                  L 189/71
               
            
         IZVEDBENI SKLEP KOMISIJE (EU) 2019/1202
         z dne 12. julija 2019
         o harmoniziranih standardih za opremo in zaščitne sisteme, namenjene za uporabo v potencialno eksplozivnih atmosferah, pripravljenih v podporo Direktive 2014/34/EU Evropskega parlamenta in Sveta
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 1025/2012 Evropskega parlamenta in Sveta z dne 25. oktobra 2012 o evropski standardizaciji, spremembi direktiv Sveta 89/686/EGS in 93/15/EGS ter direktiv 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES in 2009/105/ES Evropskega parlamenta in Sveta ter razveljavitvi Sklepa Sveta 87/95/EGS in Sklepa št. 1673/2006/ES Evropskega parlamenta in Sveta (1) ter zlasti člena 10(6) Uredbe,
         ob upoštevanju naslednjega:
         
                     (1)
                  
                  
                     V skladu s členom 12 Direktive 2014/34/EU Evropskega parlamenta in Sveta (2) se za proizvode, ki so v skladu s harmoniziranimi standardi ali delom harmoniziranih standardov, katerih sklicevanja so bila objavljena v Uradnem listu Evropske unije, domneva, da so v skladu z bistvenimi zdravstvenimi in varnostnimi zahtevami iz Priloge II, zajetimi v navedenih standardih ali delih standardov.
                  
               
                     (2)
                  
                  
                     Komisija je z dopisom BC/CEN/46-92 – BC/CLC/05-92 z dne 12. decembra 1994 pri CEN in CENELEC vložila zahtevo za pripravo in revizijo harmoniziranih standardov v podporo Direktivi 94/9/ES Evropskega parlamenta in Sveta (3). Ta direktiva je bila nadomeščena z Direktivo 2014/34/EU, ne da bi se spremenile bistvene zdravstvene in varnostne zahteve iz Priloge II k Direktivi 94/9/ES.
                  
               
                     (3)
                  
                  
                     Evropski odbor za standardizacijo (CEN) in Evropski odbor za standardizacijo v elektrotehniki (CENELEC) sta bila pozvana, da pripravita osnutek standarda o zasnovi in preskušanju opreme za uporabo v potencialno eksplozivnih atmosferah – 0. del: Splošne zahteve, kot so navedene v poglavju I.1 programa za standardizacijo, o katerem sta se dogovorila CEN in CENELEC ter Komisija, in so priložene zahtevku BC/CEN/46-92 – BC/CLC/05-92. CEN in CENELEC sta bila zaprošena tudi za revizijo obstoječih standardov, da bi jih uskladila z bistvenimi zdravstvenimi in varnostnimi zahtevami iz Direktive 94/9/ES.
                  
               
                     (4)
                  
                  
                     Na osnovi zahtevka BC/CEN/46-92 – BC/CLC/05-92 je CENELEC revidiral standard „EN 60079-0:2012 + A11:2013 Eksplozivne atmosfere – 0. del: Oprema – Splošne zahteve (IEC 60079-0:2011 (Spremenjen) + IS1:2013)“. Zaradi te revizije je CENELEC predložil Komisiji standard „EN IEC 60079-0:2018: Eksplozivne atmosfere – 0. del: Oprema – Splošne zahteve (IEC 60079-0:2017)“.
                  
               
                     (5)
                  
                  
                     Komisija je skupaj s CENELEC ocenila, ali je standard „EN IEC 60079-0:2018“, ki ga je pripravil CENELEC, skladen z zahtevo BC/CEN/46-92 – BC/CLC/05-92.
                  
               
                     (6)
                  
                  
                     Standard „EN IEC 60079-0: 2018“ izpolnjuje zahteve, ki naj bi jih zajemal in ki so določene v Prilogi II k Direktivi 2014/34/EU. Zato je primerno, da se sklicevanje na navedeni standard objavi v Uradnem listu Evropske unije.
                  
               
                     (7)
                  
                  
                     Standard „EN IEC 60079-0:2018“ nadomešča standard „EN 60079-0: 2012“. Zato je primerno, da se sklicevanje na standard „EN 60079–0:2012“ umakne iz Uradnega lista Evropske unije. Da se proizvajalcem zagotovi dovolj časa za pripravo na uporabo revidiranega standarda, je treba odložiti umik sklicevanja na standard „EN 60079-0:2012“.
                  
               
                     (8)
                  
                  
                     Skladnost s harmoniziranim standardom ustvarja domnevo o skladnosti z ustreznimi bistvenimi zahtevami iz harmonizacijske zakonodaje Unije od datuma objave sklicevanja na tak standard v Uradnem listu Evropske unije. Ta sklep bi zato moral začeti veljati z datumom objave –
                  
               SPREJELA NASLEDNJI SKLEP:
         
            Člen 1
            Sklicevanje na harmonizirani standard „EN IEC 60079–0: 2018: Eksplozivne atmosfere – 0. del: Oprema – Splošne zahteve (IEC 60079-0:2017)“, pripravljen v podporo Direktive 2014/34/EU, se objavi v Uradnem listu Evropske unije.
         
         
            Člen 2
            Sklicevanje na harmonizirani standard „EN 60079-0: 2012 + A11:2013, Eksplozivno ozračje – 0. del: Oprema – Splošne zahteve (IEC 60079-0:2011, (Spremenjen) + IS1:2013)“, pripravljen v podporo Direktive 2014/34/EU, se s 6. julijem 2021 umakne iz Uradnega lista Evropske unije.
         
         
            Člen 3
            Ta sklep začne veljati na dan objave v Uradnem listu Evropske unije.
         
         
            V Bruslju, 12. julija 2019
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 316, 14.11.2012, str. 12.
         
            (2)  Direktiva 2014/34/EU Evropskega parlamenta in Sveta z dne 26. februarja 2014 o harmonizaciji zakonodaj držav članic v zvezi z opremo in zaščitnimi sistemi, namenjenimi za uporabo v potencialno eksplozivnih atmosferah (UL L 96, 29.3.2014, str. 309).
         
            (3)  Direktiva Evropskega parlamenta in Sveta 94/9/ES z dne 23. marca 1994 o približevanju zakonodaje držav članic v zvezi z opremo in zaščitnimi sistemi, namenjenimi za uporabo v potencialno eksplozivnih atmosferah (UL L 100, 19.4.1994, str. 1).